ОБРАЗЛОЖЕЊЕ

I. УСТАВНИ ОСНОВ ЗА ДОНОШЕЊЕ ЗАКОНА

Уставни основ за доношење овог закона је члан 97. став 1. тачла 6) Устава Републике Србије, којим је између осталог, утврђено да Република Србија уређује и обезбеђује, јединствено тржиште, правни положај привредних субјеката и систем обављања појединих привредних и других делатности.

II. РАЗЛОЗИ ЗА ДОНОШЕЊЕ ЗАКОНА

У циљу испуњења обавеза преузетих Уговором о оснивању Енергетске заједнице Југоисточне Европе и Споразум о стабилизацији и придруживању Народна скупштина усвојила је 2014. године Закон о енергетици („Службени гласник РС”, бр. [145/14](javascript:void(0)) и [95/2018](javascript:void(0)) - други закон - у даљем тексту: Закон) усаглашен са „трећим енергетским пакетом”, чиме је настављен процес реформи у енергетском сектору и створени услови за:

* сигурно, квалитетно и поуздано снабдевање електричном енергијом и природним гасом,
* уравнотежени развој сектора у циљу обезбеђивања потребних количина енергије за задовољавање потреба купаца енергије,
* подстицање конкурентности на тржишту на начелима недискриминације,
* ефективан надзор тржишних делатности и природних монопола (пренос, транспорт, дистрибуција) кроз проширење овлашћења независног регулаторног тела (Агенције за енергетику) и јачање његове функционалне и финансијске независности,
* развој енергетске инфраструктуре и увођење савремених технологија и стварања транспарентних, атрактивних и стабилних услова за улагања у изградњу, реконструкцију и модернизацију енергетских објеката
* успостављање и функционисање организованог тржишта електричне енергије и
* заштита купаца.

У периоду од доношења закона одлукама Министарског савета преузете су обавезе транспоновања и имплеметнације у национално законодавство уредби Европске уније, и то:

* Уредба ЕУ 1227/2011 о целовитости и транспарентности велепродајног тржишта енергије;

Предлогом закона о изменама и допунама Закона прописана је обавеза Агенцијe да донесе Правила о спречавању злоупотреба на тржишту електричне енергије и природног гаса, која поред осталог ближе уређују услове за регистрацију учесника на велепродајном енергетском тржишту, услове за објављивање повлашћених информација, забрану трговања повлашћеним информацијама, забрану манипулације тржиштем, врсту, садржај, облик, начи и рокову израде и објављивања података, заштиту података, професионалну тајна и оперативну одговорност, обавезу лица која професионално уређују трансакције, у складу са обавезама Републике Србије преузетим потврђеним међународним споразумима. Прописана је и обавеза да Агенција спроводи поступке и доноси акта у складу са Правилима о спречавању злоупотреба на тржишту електричне енергије и природног гаса;

- Уредба ЕУ 347/2013 о смерницама за трансевропску енергетску инфраструктуру Предлогом закона дефинисани су стратешки енергетски пројекти у области електричне енергије, природног гаса и нафте и прописано да ће Влада ближе уредити услове и начин промовисања неког пројекта у стратешки, обавезе и активности надлежних институција у погледу праћења реализације стратешких енергетских пројеката, као и поступак за припрему и спровођење стратешких инвестиционих пројеката у области енергетике који су одређени као пројекти од интереса за Енергетску заједницу (ПЕЦИ) и пројекти од заједничког интереса (ПМИ) одлуком Министарског Савета Енергетске заједнице у складу са обавезама Републике Србије преузетим потврђеним међународним споразумима. Такође је прописана обавеза Агенције да донесе методологију за процену улагања и ризике за стратешке инфраструктурне пројекте у области електричне енергије, природног гаса и нафте.

За област електричне енергије:

* Уредба Комисије ЕУ 2016/1388 од 17. августа 2016. године о успостављању мрежних правила за прикључење купца;
* Уредба Комисије ЕУ 2016/1447 од 26. августа 2016. године о успостављању мрежних правила за захтеве за прикључење на мрежу система за пренос једносмерном струјом високог напона и једносмерно прикључених модула електроенергетског парка;
* Уредба Комисије ЕУ 2016/631 од 14. априла 2016. године о успостављању мрежних правила за захтеве за прикључење произвођача електричне енергије на мрежу;

Ови мрежна правила прописују техничке услове за прикључење производних јединица, купаца, као и система једносмерне струје на преносни и дистрибутивни систем. Њихова главна сврха је да се ради формирања јединственог тржишта електричне енергије у Европи, стандардизују и технички услови за прикључење, како би се олакшале инвестиције у електроенергетску инфраструктуру.

Постоје две врсте техничких захтева у мрежним правилима за прикључење - једни су јасно дефинисани, док су други оквирни и надлежни оператор треба да накнадно прецизира ове захтеве у правилима о раду преносног система, односно дистрибутивног система.

У овом тренутку оператор преносног система је готово у потпуности усагласио техничке услове за прикључење са мрежним правилима, док је оператор дистрибутивног система начинио први корак кроз покретање студије у оквиру Енергетске заједнице, на основу које ће бити могуће прецизирати оквирне норме мрежних кодова у поменутим правилима.

Поред техничких услова за прикључење, мрежна правила уређују делимично и поступак прикључења, као и надлежности одговарајућих тела у том поступку.

Мрежна правила разликују прикључење нових и постојећих објеката, у смислу да се технички услови за њихово прикључење могу разликовати у оправданим случајевима, што тренутно није случај у нашим прописима, а што је препознато као неопходно са аспекта оправданости инвестиција у изградњу и реконструкције електроенергетских објеката. У том смислу мрежна правила уводе институт дерогације, што значи одобравање одступања техничких карактеристика објекта корисника система од задатих техничких услова за прикључење, када за то постоје оправдани разлози. У нашој пракси ово је такође препознато као неопходан инструмент да се регулишу одређене спорне ситуације, како би се избегло непотребно ускраћивање приступа мрежи.

Такође, мрежна правила предвиђају укључивање шире јавности у кључна питања која се уређују овим документима.

Важно је напоменути и то да мрежна правила не препознају термин повезивање, који је постојао у важећем закону и који се односи на прикључење дистрибутивних објеката на преносни систем, те је имајући то у виду било нужно овим Предлогом изоставити појам повезивања у Закону о енергетици.

Оператор система,у вези са наведеним има следеће обавезе:

* укидање поступка повезивања и увођење поступка прикључења;
* усаглашавање садржаја правила о раду система у делу који се односи на техничке услове за прикључење;
* предлагање критеријума за одступања од услова за прикључење (дерогације)
* доношење интерних методологија.

Такође, наведеним мрежним правилима Агенција добија одређене надлежности, као што су:

* одређивање критеријума за одступања од услова за прикључење (дерогације)
* одлучивање по захтеву за одступања од услова за прикључење;
* вођење регистра свих одобрених и одбијених захтева за одступања од услова за прикључење.
* Уредба комисије ЕУ 2015/1222 од 24. јула 2015. године о успостављању смерница за доделу капацитета и управљање загушењима;

Oва Уредба до сада није адаптиран у Енергетској заједници, али је упркос томе кроз Предлог закона о енергетици већ делимично транспонована.

У том смислу прописани су услови за именовање номинованог оператора тржишта електричне енергије (НЕМО) за спајања дан-унапред и унутардневног тржишта електричне енергије, а такође је прописан прелазак са алокације прекограничних капацитета на алокације капацитета између зона трговања.

Прописивање номиновања оператора тржишта електричне енергије за спајања дан-унапред и унутардневно тржиште електричне енергије је неопходно да би се омогућило спајање ових тржишта у Републици Србији са јединственим тржиштем Европске уније.

Поред номинације оператора тржишта електричне енергије, потребно је уредити и улоге централне уговорне стране, агента преноса и расподелу трошкова спајања тржишта.

Предлогом закона дефинисан је номиновани оператор тржишта (НЕМО), као субјект који је одређен за спровођење спајања дан унапред и унутардневног организованог тржишта електричне енергије са суседним организованим тржиштима електричне енергије, а такође прописани су услови које подносилац захтева треба да испуни да би био именован за номинованог оператора тржишта (НЕМО).

Како се ради о обимном материјалу, кроз измене и допуне Закона предвиђено је да се ова питања детаљно уреде кроз подзаконска акта, које доноси Влада и којима се ближе прописују услови, начин стицања, трајање и престанак статуса номинованог оператора тржишта електричне енергије, улогу номинованог оператора тржишта, централне уговорне стране, преносног агента и оператора преносног система у вези са пословима спајања организованих тржишта, принципе финансијског поравнања и плаћања, принципе спајања дан-унапред и унутардневног тржишта електричне eнергије са суседним тржиштима.

Такође, прописана је могућност да номиновани оператори тржишта са седиштем у земљама чланицама ЕУ или уговорним странама Енергетске заједнице Југоисточне Европе могу да поднесу захтев да се одреде за номинованог оператора тржишта електричне енергије у Републици Србији под условима реципроцитета.

Реч је о изузетно важним изменама које би омогућиле дугорочну профитабилност оператора тржишта електричне енергије у Републици Србији укључивањем у тржиште електричне енергије у ЕУ, са обзиром на то да се може рећи да су тренутно исцрпљени ресурси за трговину у окружењу.

Примена поменуте ЕУ регуалативе узрокује значајне измене и код оператора преносног система и код Агенције, где се појављују нове обавезе, али је свеукупан социјални учинак свакако позитиван по крајњег купца, јер доводи до повећања сигурности снабдевања и стабилности цена услед укрупњавања тржишта.

Даље је у појмовима дефинисана зона трговања као највеће географско подручје унутар кога учесници на тржишту могу размењивати енергију без расподеле преносног капацитета, у складу са уредбом 2015/1222.

У складу са наведеним, овим Предлогом закона о енергетици предвиђа се прелазак на нови начин управљања загушењима у мрежи, како би се омогућила даља интеграција тржишта Републике Србије у јединствено европско тржиште, што ће омогућити лакшу трговину и ниже цене за крајњег корисника. Због тога ЕУ регулатива предвиђа да се периодично раде студије које би одредиле оптималне зоне трговања, између којих би се спроводиле алокације преносних капацитета.

Што се тиче преласка са алокација прекограничних капацитета на алокације капацитета између зона трговања, суштина је у креирању јединственог тржишта електричне енергије. Анализе у Европској унији су показале да се између граница две држве или две контролне области не мора јављати структурно загушење који би захтевало увођење алокација капацитета. Такође, може се јавити ситуација да се загушење јави унутар контролне зоне, односно државе, па се онда алокације јављају унутар контролне зоне.

- Уредба ЕУ 2017/2196 од 24. новембра. 2017. године о успостављању мрежних правила за рад у хаваријским ситуацијама и успостављање електроенергетског система.

У складу са обавезама које има као члан ENTSO-E (Европска мрежа оператора преносног система за електричну енергију), оператор преносног система у Републици Србији закључио је у априлу 2019. године нови споразум о раду у синхроној области Континенталне Европе. При томе су европски партнери инсистирали да се због робустности европског тржишта, у Републици Србији такође установе Правила о обустављању и поновном успостављању тржишних активности. Ово питање је за сада покривено дерогацијом на наведени споразум, али је било неопходно да се ово уреди кроз овај Предлог закона.

Законом је прописано да ова правила доноси оператор преносног система по добијеној сагласности Агенције, и њима се уређују ситуације када опeрaтoр прeнoснoг систeмa мoжe приврeмeнo, пoтпyнo или дeлимичнo oбyстaвити jeднy или вишe тржишних aктивнoсти. Ово се може десити aкo je прeнoсни систeм y стaњy рaспaдa, aкo je oпeрaтoр прeнoснoг систeмa исцрпeo свe мoгyћнoсти кoje мy прyжa тржиштe тe би нaстaвaк тржишних aктивнoсти y пoрeмeћeнoм пoгoнy oмeтao oтклaњaњe пoрeмeћaja, ако би се наставком тржишних активности знатно смањила делотворност процеса поновне успоставе нормалног погона или угроженог нормалног погона или aкo нисy дoстyпни инфoрмaциoни и кoмyникaциoни систeми нyжни зa извршaвaњe тржишних aктивнoсти. У принципу, слeдeћe aктивнoсти мoгy сe oбyстaвити у наведеним ситуацијама: дoдeлa и кoришћeњe преносних капацитета између зона трговања, нaбaвкa пoмoћних yслyгa, приjeм и aктивaциja пoнyдa y бaлaнснoм мeхaнизмy, приjaвa, пoтврдa и измeнa днeвних плaнoвa рaдa бaлaнсних грyпa.

Велики поремећај у интерконекцији од 8.јануара 2021. године, када је дошло до одвајања електроенергетских система земаља југоисточне Европе од система централне Европе, показао је нужност постојања оваквих правила.

Поред наведених Предлогом закона пренете су и поједине одредбе „четвртог енергетског пакета”, и то:

-Директива ЕУ 2019/944 Европског парламента и Већа од 5. јуна 2019. године о заједничким правилима за унутрашње тржиште електричне енергије и измени директиве 2012/27/ЕУ;

-Уредба ЕУ 2019/943 Европског парламента и Већа од 5. јуна 2019. године о унутрашњем тржишту електричне енергије;

У складу са наведеним, у Предлогу закона дефинисана су складишта електричне енергије, агрегатори, агрегирање и купац-произвођач електричне енергије. С тим у вези, као енергетска делатност прописано је складиштење електричне енергије, складиштар као учесник на тржишту, као и дужности складиштара. Такође, Предлогом закона прописане су дужности агрегатора као учесника на тржишту. Поред наведених, као нови учесници на тржишту електричне енергије препознаје и купац-произвођач електричне енергије. Наведени учесници на тржишту препознати су и у законима којима се уређује област обновљивих извора енергије и област енергетске ефикасности.

Такође, Предлогом закона је прописана и услуга пуњења електричних аутомобила и дефинисано је да је пружалац услуге пуњења крајњи купац на тржишту електричне енергије. Поред тога, прописанo је да оператор  дистрибутивног система по правилу не може бити власник, нити развијати или управљати пунионицама за електрична возила, осим у случају да поседује пунионице искључиво за сопствену употребу, као и то да ће Влада посебним актом уредити техничке спецификације за пунионице електричних возила и обавезе оператора система према крајњем купцу који пружа услугу.

Поред наведеног, с обзиром да постоји велики број поднетих захтева за прикључење обновљивих извора енергије, првенствено ветроелектрана на преносни систем било је потребно увести флексибилнији приступ прикључењу, како би се избегли непотребни застоји у реализацији пројеката, а такође и непотребно инвестирање у преносну мрежу. Са истим проблемима сусреле су се и земље Европске уније приликом интеграције обновљивих извора енергије, и управо је члан 42. регулативе 944/2019 одговор ЕУ на ове изазове. Због тога се сматра да и у Републици Србији треба увести исти механизам.

Измене у поступку прикључења на преносни систем које се, поред промена у поступку прикључења које су поменуте код транспозиције мрежних кодова за прикључење, односе се и на:

- увођење правила за прикључење

- увођење појма недостајуће преносне инфраструктуре

- могућност прикључења са оперативним ограничењима или ограниченом одобреном снагом

- измена структуре уговора којима се уређује прикључење на преносни систем

Предложене измене су у сагласности са чланом 42. Директивом ЕУ 2019/944.

Због тога је Предлогом закона прописано да оператор преносног система доноси правила за прикључење која одобрава Агенција, а којим би се детаљно уредила поједина питања која су сада чест проблем код инвестиција у обновљиве изворе енергије.

Такође, на овај начин оператор преносног система може правовремено да реагује када уочи потребу за побољшањем неког аспекта процеса прикључења на преносни систем.

Кроз увођење недостајуће инфраструктуре за случај прикључења објеката за производњу и за складиштење електричне енергије, отвара се могућност за оперативним ограничењима или ограниченом одобреном снагом, стварају се услови за ефикасно пословање оператора преносног система у окружењу када постоји велики број захтева за прикључењем, али и са великом неизвесношћу реализације, при чему се не би угрозили интереси инвеститора. На тај начин може се адекватно реаговати на развој ситауације, у смислу степена реализације пројеката прикључења, и развијати само неопходна преносна инфраструктура, без преинвестирања које може негативно утицати на крајње кориснике кроз пораст цене електричне енергије.

За област природног гаса:

* Уредба комисије ЕУ 2015/703 од 30. априла 2015. о успостављању правила интероперабилности и размене података - У циљу подстицања ефикасне трговине и транспорта природног гаса транспортним системима у ЕУ и државама потписницама Уговора о енергетској заједници и бољој интеграцији унутрашњег тржишта природног гаса потребно је успоставити мрежна правила интероперабилности и размене података. Ова мрежна правила треба да онемогуће препреке за слободан проток гаса и интеграцију тржишта природног гаса услед неусклађености на техничком, оперативном и комуникационом нивоу. Ради олакшавања комерцијалне и оперативне сарадње између суседних оператора транспортних система овим мрежним правилима дефинишу се питања споразума о интерконекторима између држава, јединице, квалитет природног гаса, одоризација, размена података између оператора система и друга питања од значаја за бољи рад интегрисаног тржишта природног гаса.
* Уредба комисије ЕУ 2017/459 од 16. марта 2017. о успостављању мрежних правила за механизме расподеле капацитета у транспортним системима за природни гас - Овом се Уредбом успостављају мрежна правила којима се утврђују механизми расподеле капацитета у транспортним системима за природни гас за постојеће и проширене капацитете. Овом се Уредбом утврђује начин на који суседни оператори транспортних система сарађују у циљу лаке продаје капацитета, узимајући у обзир општа комерцијална и техничка правила која се односе на механизме расподеле капацитета.
* Уредба комисије ЕУ 2017/460 од 16. марта 2017. о успостављању мрежних правила о усклађеним структурама транспортних тарифа за гас - Овом се Уредбом успостављају мрежна правила којима се утврђују правила за усклађене структуре транспортних тарифа за природни гас, која обухватају правила за примену методологије за утврђивање референтне цене, повезане захтеве у погледу саветовања и објављивања и објављивања, као и израчунавање резервних цена за стандардне капацитетне производе.
* Уредба комисије ЕУ 312/2014 од 26. марта 2014. године о успостављању мрежних правила о балансирању транспортних мрежа – Овом се Уредбом успостављају мрежна правила којима се прописују правила за уравнотежење, укључујући и правила у вези с мрежом, о поступцима номинације, накнадама за одступање, поступцима повезаним с дневним накнадама за одступање и оперативном уравнотежењу између мрежама оператора транспортних система.

У циљу транспоновања горе наведених европских прописа који се односе на мрежна правила Предлогом закона прописано је да Влада на предлог Министарства доноси акта о мрежним правилима за електричну енергију и природни гас. Прописано је да се предметна акта доносе на основу достављених усаглашених аката оператора преносног, односно дистрибутивног система електричне енергије, односно оператора транспортног система природног гаса и да су оператори система дужни да акта израде у складу са Упутством које доноси Агенција за енергетику Републике Србије (у даљем тексту: Агенција) и прибаве сагласност Агенције о усаглашености. Такође је прописана обавеза Агенције да доноси Упутство за припрему мрежних правила усклађених са обавезама Републике Србије потврђеним међународним споразумима као и да их прилагођава у складу са изменама и допунама обавеза Републике Србије потврђеним међународним споразумима.

Предлогом закона створен је правни основ за транспоновање и имплементацију горе наведених прописа ЕУ подзаконским актима, чиме је омогућено утврђивање мрежних правила, успостављање смерница за расподелу капацитета и управљање загушењима, успостављање правила интероперабилности и размене података, успостављање правила за механизме расподеле капацитета у транспортним системима за природни гас, правила о усклађеним структурама транспортних тарифа за гас, успостављање правила о балансирању транспортних мрежа, као и утврђивање стратешких енергетских пројеката у Републици Србији на основу одговарајућих критеријума. Сагласно Одлуци Министарског савета 2018/1/MC-EnC Препорука о припреми и развоју интегрисаних националних енергетских и климатских планова, Република Србија је у обавези да припреми, усвоји и извештава о спровођењу интегрисаног националног енергетског и климатског плана.

Предлогом закона предвиђено је да се Програм остваривања Стратегије доноси на период на који се доноси Стратегија, као и да Аутономна покрајина и јединице локалне самоуправе доносе планове развоја енергетике којима се утврђују потребе за енергијом на свом подручју, као и услови и начин обезбеђивања неопходних енергетских капацитета у складу са стратегијом и програмом, као и да се на основу извештаја о спровођењу Стратегије и програма предлаже ажурирање Стратегије и Програма у складу са реалним потребама.

Увођењем Интегрисаног националног енергетског и климатског плана омогућено је да се дефинишу национални циљеви у области: декарбонизације у погледу емисија гасова са ефектом стаклене баште и енергије из обновљивих извора; енергетске ефикасности; енергетске сигурности; унутрашњег енергетског тржишта, истраживања, иновација и конкурентности и дефинише се да спровођење интегрисаног националног енергетског и климатског плана прати министарство и о његовој реализацији сваке друг године припрема извештај.

Предлогом закона дефинишу се нова моторна горива као што су утечњени природни гас и водоник, због међународно преузетих обавеза и захтева тржишта, отвара се могућност стављања ових горива на тржиште Републике Србије уколико су ова горива усаглашена са техничким и другим захтевима.

Поред потребе да се Закон о енергетици усклади са правним тековинама ЕУ у области енергетике, разлози за доношење измена и допуна овог закона су пре свега, стварање услова за ефикаснију примену овог закона у пракси, предлогом нових и измена постојећих норми.

Такође, у Предлогу закона прописано је да статус енергетски угроженог купца (поред енергетски угроженог купца електричне енергије и природног гаса) може стећи и домаћинство (самачко или вишечлано) које живи у једној стамбеној јединици коме се испоручује топлотна енергија, а у складу са актом који доноси министарство. Средства за остваривање права енергетски угроженог купца топлотне енергије такође се обезбеђују у буџету Републике Србије. Предлог закона прописује да се статус енергетски угроженог купца стиче на основу решења органа јединице локалне самоуправе надлежног за послове социјалне заштите, као и да се против решења могу изјавити жалбе општинском, односно градском већу.

Проширењем обима Извештаја о сигурности снабдевања, који се у складу са Законом о енергетици доставља Секретаријату енергетске заједнице и Народној скупштини, са облашћу нафте као битним аспектом сигурности снабдевања, ствара се законска обавеза доношења предметног извештаја на наведени начин, чиме се добија потпуна слика снабдевања тржишта Републике Србије енергијом и енергентима, као и мерама које се предузимају у циљу сигурности снабдевања.

Поред наведеног, Предлогом закона је прописано да Влада може посебним актом одредити изградњу енергетских објеката, укључујући и линијске енергетске објекте (електроенергетски вод, нафтовод, продуктовод и гасовод) и објекте у њиховој функцији, као и прикључкe на те енергетске објекте, као пројекте од посебног значаја за Републику Србију. На реализацију пројеката  примењиваће се одредбе прописа којим су уређени посебни поступци ради реализације пројеката изградње, доградње и реконструкције  линијских инфраструктурних објеката од посебног значаја за Републику Србију. Прописан је и начин обезбеђивања финансијских средстава за реализацију тих пројеката, као и могућност да пројекте који су предвиђени планом развоја оператора преносног система могу се финансирати сопственим средствима оператора преносног система са изузетком прикључaка на преносни систем. Уколико изградња прикључака на линијске енергетске објекте није предвиђена важећим планским документима, изузетно се за потребе утврђивања јавног интереса може израдити урбанистички пројекат, без измене планског документа, изузев за утврђивање јавног интереса за пројекте у заштићеном подручју.

Такође, предложеним изменама и допунама прописанo je спровођење поступка у вези са енергетском дозволом, лиценцом за обављање енергетске делатности и сагласношћу за складиштење и снабдевање за сопствене потребе, поступање по захтеву, поступање Министарства, односно Агенције, начин доставе, форма докумената који се достављају, достава решења, потврда доставе, електронска огласна табла надлежног органа.

Такође, Предлогом закона су прецизиране обавезе енергетских субјеката, снабдевача, и Агенције, прецизиране одредбе у вези са прикључењем на преносни и дистрибутивни систем електричне енергије, прецизиране су одредбе у вези са неовлашћеним коришћењем електричне енергије и у вези са обуставом и искључењем.

Увођењем новог учесника на тржишту природног гаса - трговина природним гасом за снабдевање на велико додатно се отвара тржиште природног гаса на начин да привредна друштва која нису регистрована у Републици Србији могу обављати ове делатости на тржишту Републике Србије;

Прецизирањем да се лиценца издаје ако је за енергетски објекат издата употребна дозвола или решење о озакоњењу објекта са извештајем комисије за технички преглед којим се утврђује да је објекат подобан за употребу усаглашавају се одредбе овог закона са законом којим је уређено озакоњење објеката, али и прецизира да овај објекат мора бити подобан за употребу за шта је неопходан извештај комисије за технички преглед чији чланови морају бити стручна лица прецизирана одредбама прописа којим се уређује планирање и изградња. Такође, прецизирањем да у случају прибављања лиценце за обављање енергетске делатности, када се на енергетском објекту за који је издата лиценца промени правни основ коришћења енергетског објекта по основу статусне промене или у правном промету по другом основу, на такав начин начин да се извештај инспектора не доставља за случај статусне промене, решава се постојећа недоумица да ли се изузеће од доставе извештаја инспектора односи само на случај статусне промене или се може применити и код промене правног основа коришћења енергетског објекта по основу правног посла.

Предлогом закона овлашћује се Агенције за енергетику Републике Србије да цени оправданост трошкова и проверава правилност примене методологије за формирање цена која се доноси у складу са актом о изузећу омогућава се праћење рада енергетских субјеката који послују у складу са актом о изузећу за нову инфраструктуру од стране регулаторног тела. Такође, овлашћује се да прати активности у вези реализације планова инвестиција оператора система на које је дала сагласност.

Такође, уређивањем поступка за укидање и измену акта о изузећу на захтев странке и по службеној дужности решавају се питања у вези с укидањем и изменом овог акта, а која до сада нису била прецизирана.

Предлогом Закона уведена је обавеза оператору транспортног система са највећим бројем излаза да обавља послове администрирања тржишта. Такође, уводи се обавеза другим операторима да администратору тржишта достављају све неопходне податке, као и обавеза администратору да доставља све неопходне податке Агенцији.

Снабдевачима и снабдевачима на велико уводи се обавеза да Агенцији, органу надлежном за послове конкуренције и надлежном телу сагласно обавезама које произилазе из потврђених међународних уговора, ставе на располагање све релевантне податке који се односе на трансакције из уговора о снабдевању природним гасом свих учесника на тржишту, осим крајњих купаца, као и оператору транспортног, односно дистрибутивног система, оператору складишта природног гаса, снабдевачу и снабдевачу на велико да чувају као пословну тајну податке и документа који садрже информације о продајним ценама, количини и условима снабдевања природним гасом, мерне податке о производњи, односно потрошњи крајњих купаца, као и друге податке и документа чије објављивање или чињење доступним трећим лицима може довести до поремећаја на тржишту природног гаса.

Предлогом Закона прецизира се обавеза држања оперативних резерви уводи се разлика у обавези висине држања оперативних резерви за енергетске субјекте који обављају делатност производње деривата нафте и трговине нафтом, дериватима нафте, биогоривом и компримованим природним гасом од обавезе држања обавезних резерви за енергетске субјекте који обављају делатност производње електричне енергије и/или комбиноване производње електричне и/или топлотне енергије , енергетских субјеката који обављају делатност производње топлотне енергије из деривата нафте и/или угља за снабдевање тарифних купаца топлотном енергијом и енергетских субјеката који обављају делатност производње топлотне енергије из природног гаса за снабдевање тарифних купаца топлотне енергије. Такође, тачно се дефинишу врсте деривата нафте које наведени енергетски субјекти треба да држе као оперативне резерве.

Увођењем обавезе да одговарајуће групе корисника опреме под притиском морају да испуњавају услове у погледу стручног кадра, односно услове у погледу броја и стручне оспособљености запослених лица за обављање послова са опремом под притиском, као и обавеза полагања стручно испита, повећава се ниво безбедности објеката који имају опрему под притиском.

Такође, даје се дефиниција топлотне енергије, ради ефикаснијег уређења ове области и прописује се право на жалбу надлежном органу градске/општинске управе у случају топлотне енергије, односно на решење за издавање лиценце или решење којим се одбија захтев за издавање лиценце.

Такође, Предлогом Закона јасно се дефинишу овлашћења инспектора у вршењу инспкцијског надзора.

1. ПРОБЛЕМИ КОЈЕ ЗАКОН ТРЕБА ДА РЕШИ

Доношењем Предлога закона успостављeн је законски оквир за преношење прописа ЕУ у складу са међународно преузетим обавезама Републике Србије. Преношењем наведених прописа доприноси се обезбеђивање сигурности испоруке и снабдевања енергијом и енергентима тржишта Републике Србије; заштиту интереса свих учесника на тржишту; повећање тржишне конкуренције; ефикаснији развој тржишта електричне енергије и природног гаса; стварање услова за даљи развој и функционисање организованог тржишта електричне енергије; отклањање административних препрека приликом изградње прикључака за прикључење крајњег купаца и произвођача електричне енергије;; проширује се круг лица који могу стећи статус угроженог купца и на купце топлотне енергије; проблеми у области производње, дистрибуције и снабдевања топлотном енергијом.

1. ЦИЉЕВИ КОЈИ СЕ ДОНОШЕЊЕМ ИЗМЕНА И ДОПУНА ЗАКОНА ПОСТИЖУ

Циљеви који се доношењем закона постижу:

1. Усклађује се Закон о енергетици са правним тековинама ЕУ у области енергетике;
2. Стварају се услови за ефикаснију примену Закона у пракси предлогом нових и измењених постојећих норми;
3. Стварају се услови за сигурно снабдевање тржишта Републике Србије енергијом и енергентима;
4. Стварају се услови за ефикасно функционисање организованог тржишта електричне енергије, повезивање дан-унапред тржишта, повезивање унутардневног тржишта на нивоу региона и ЕУ;
5. Прецизира се одговорност за уређивање и администрирање тржишта природног гаса;
6. Унапређује се транспарентност тржишта, заштиту конкуренције и недискриминаторно понашање;
7. Уређује се размена документације са министарством;
8. Успоставља се огласна табла на веб презентацији Министарства за потребе јавног саопштавања, објављивања прописа и других аката које доноси Министарство;
9. Додатно се уређују надлежности Агенције за енергетику Републике Србије;
10. Проширују се дужности и одговорности свих оператора система и учесника на тржишту;
11. Развијено тржиште са компративним предностима у односу на окружење и стварање претпоставки за ефикасније повезивање и квалитетније позиционирање унутар тржишта ЕУ.

У вези са наведеним циљевима указује се да ће се у роковима прописаним законом донети одговарајућа подзаконска аката којим ће се ближе уредити поједина питања предложена изменама и допунама Закона о енергетици и створити основ за њихово извршење, а тиме и постићи задати циљеви.

3. РАЗМАТРАНЕ МОГУЋНОСТИ ДА СЕ ПРОБЛЕМ РЕШИ И БЕЗ ДОНОШЕЊА ЗАКОНА

Изради Предлога измена и допуна Закона о енергетици приступило се пошто се дошло до закључка да би једино доношење ових измена на свеобухватан и ефикасан начин могло да реши питање преузимања релевантних обавеза прописа Европске уније, као и решавања проблема уочених у пракси.

4. ЗАШТО ЈЕ ДОНОШЕЊЕ ЗАКОНА НАЈБОЉИ НАЧИН РЕШАВАЊА ПРОБЛЕМА

Доношење новог Предлога измена и допуна Закона о енергетици је у складу са низом активности које Република Србија предузима како би се успоставио правни и институционални оквир за спровођење потребних активности, у циљу прилагођавања и усклађивања са правним тековинама Европске уније у области енергетике, као и да се отклоне недостаци у примени постојећег Закона о енергетици.

Реформа енергетског сектора има непосредан и значајан утицај на општи привредни развој, стање и могућности инвестиционе активности, подизање квалитета и стварање тржишне економије оспособљене да се укључи у јединствено тржиште Европске уније и друге међународне тржишне токове.

III. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА

Чланом 1. Предлога закона у члану 1. ставу 1. речи : „коришћење обновљивих извора енергије, подстицајне мере и гаранција порекла” бришу се, а после става 1. додат је нови став2. који се односи на примену одредби овог закона на АП Косово и Метохију.

Чланом 2. Предлога закона у члану 2. закона врше се измене и допуне значења појединих израза и додају нови појмови.

Чл. 3, 4. и 5. Предлога закона обрађују питања Стратегије и Програма.

Чланом 6. Предлога закона утврђује се припрема Интегрисаног националног енергетског и климатског плана, његова садржина и спровођење, као и надлежности Министарства.

Чланом 7. Предлога закона мења се члан 10. Енергетски угрожени купац, због праксе у примени тог члана, а као енергетски угрожени купац дефинише се и домаћинство (самачко или вишечлана породица) које живи у једној стамбеној јединици коме се испоручује топлотна енергија.

Чланом 8. Предлога закона врше се измене у члану 11. Закона, које се тичу Извештаја о сигурности снабдевања.

Чланом 9. Предлога закона дефинишу се пројекти од посебног значаја у области енергетике.

У чл. 10 – 19. Предлога закона врше се измене које се тичу енергетских делатности и лиценци.

Чланом 20. Предлога закона врше се измене у делу закона којим се регулише сагласност за складиштење и снабдевање за сопствене потребе.

У члану 21. Предлога закона врши се техничка измена у члану 35. став 3. Закона.

У члану 22. Предлога закона решавају се питања везана за спровођење поступка у вези са енергетском дозволом, лиценцом за обављање енергетске делатности и сагласношћу за складиштење и снабдевање за сопствене потребе.

Чланом 23. Предлога закона уређује се питање стратешких енергетских пројеката.

Од чл. 24. до 36. Предлога закона врше се измене у делу Закона којим се уређује Агенција за енергетику Републике Србије.

Чланом 37. Предлога закона цело Поглавље V. Обновљиви извори енергије и чл. 65 – 87. бришу се.

У члан 38. врше се измене Предлога закона врше се измене делу Закона, које се тичу цена енергије, енергената и услуга.

Чланом 39. Предлога закона уређују се мрежна правила.

Од чл. 40. – 95. Предлога закона врше се измене у деловима Закона које се тичу: производње електричне енергије; преносног система електричне енергије и управљања преносним системом; одговорности и дужности опеаратора преносног система електричне енергије; напредних мерних система; правила о раду преносног система електричне енергије; прикључење на преносни систем; дистрибутивне системе електричне енергије и управљање дистрибутивним системом електричне енергије; Програма усклађености и лица које прати његово спровођење; одговорности и дужности оператора дистрибутивног система електричне енергије; правила о раду дистрибутивног система електричне енергије; прикључење на дистрибутивни систем; приступа систему; одговорности и дужности оператора затвореног дистрибутивног система електричне енергије; приступа преносном систему у зонама трговања електричне енергије; принципи управљања загушењима у прекограничној размени; учесника на трижишту електричне енергије; билатералног тржишта електричне енергије; балансне одговорности учесника на тржишту и балансно тржиште електричне енергије; спајања организованог тришта електричне енергије са суседним тржиштима; заштите комерцијално осетљивих података; уговора о снабдевању крајњих купаца и о потпуном снабдевању; гарантованом и резервном снабдевању; дужностима снабдевача; неовлашћене потрошње; искључења, обуставе и ограничења испоруке електричне енергије; складиштења електричне енергије; услова и квалитета испоруке и снабдевања електричном енергијом и заштите електроенергетских објеката.

Од чл. 96 – 116. Предлога закона врше се измене и допуне у делу Закона које се тичу природног гаса и то: оператора транспортног система природног гаса; независног оператора система природног гаса; дужности власника транспортног система природног гаса; чувања поверљивих информација независног оператора система и власника транспортног система; независног оператора транспорта; сертификације оператора транспортног система; одговорности и дужности оператора транспортног система; развоја транспортног система; правила о раду транспортног система природног гаса; одговорности и дужности оператора дистрибутивног система; напредних мерних система; тржишта природног гаса и балансне одговорности; заштите комерцијално осетљивих података; квалитета испоруке и снабдевања природним гасом.

У чл. 117 – 122. Предлога закона врши се измена чланова у делу Закона којим се обрађују нафта и деривати нафте.

У чл. 123. и 124. Предлога закона врше се измене у делу Закона који се тиче резерви енергената.

У чл. 125 – 128. Предлога закона врше се измене у делу Закона који се тичу топлотне енергије.

У чл. 129 – 142. врше се измене у делу Закона којим је уређен надзор над применом Закона.

У чл. 143 – 146. Предлога закона врше се измене у казненим одредбама Закона.

У чл. 147 – 152. Предлога закона врше се измене у прелазним и завршним одредбама Закона о енергетици („Службени гласник РСˮ, бр. 145/14 и 95/18- др. закон).

У чл. 153 – 159. Предлога закона дају се прелазне и завршне одредбе Закона.

IV. ПРОЦЕНА ФИНАНСИЈСКИХ СРЕДСТАВА ПОТРЕБНИХ ЗА СПРОВОЂЕЊЕ ЗАКОНА

За остваривање права енергетски угрожених купаца обезбеђена су средства у износу од 1.300.000.000 динара Законом о буџету Републике Србије за 2021. годину („Службени гласник РС“, број 149/20) у оквиру Раздела 28-Министарство рударства и енергетике, Програм 0902-Социјална заштита, функција 430-Гориво и енергија, Програмска активност 0011-Енергетски угрожени купац, економска класификација 451-Субвенције јавним нефинансијским предузећима и организацијама, извор 01-Општи приходи и примања буџета.

У наредним годинама средства за ове намене ће бити планирана у складу са билансним могућностима буџета, у оквиру утврђених лимита на разделу Министарства надлежног за послове енергетике.