**ОБРАЗАЦ ИЗЈАВЕ О УСКЛАЂЕНОСТИ ПРОПИСА СА ПРОПИСИМА**

**ЕВРОПСКЕ УНИЈЕ**

**1. Орган државне управе, односно други овлашћени предлагач прописа -**Влада

**Обрађивач** -Министарство рударства и енергетике (искључива надлежност)

**2. Назив прописа**

Предлог закона о изменама и допунама Закона о енергетици

Draft Law on Amendmets of Law of Energy

**3. Усклађеност прописа с одредбама Споразума о стабилизацији и придруживању између Европских заједница и њихових држава чланица, са једне стране, и Републике Србије са друге стране („Службени гласник РС”, број 83/08) (у даљем тексту: Споразум):**

**а) Одредба Споразума која се односи на нормативну садржину прописа**

Наслов VIII - Политике сарадње, члан 109 – Енергетика

**б) Прелазни рок за усклађивање законодавства према одредбама Споразума**

- чл. 72 у вези са чл. 8 Споразума

**в) Оцена испуњености обавезе које произлазе из наведене одредбе Споразума**

- Делимично испуњава

**г) Разлози за делимично испуњавање, односно неиспуњавање обавеза које произлазе из наведене одредбе Споразума**

Потпуна усклађеност са наведеним одредбама Споразума оствариће се након доношења планираних законских и подзаконских аката, односно уласком Републике Србије у Европску унију.

**д) Веза са Националним програмом за усвајање правних тековина Европске уније**

Способност преузимања обавезе из чланства у ЕУ, 3.15 Енергетика, 3.15.1. Енергетско тржиште и сигурност снабдевања; шифра из НПАА 2017 – 335

Рок за доношење закона према НПАА је четврти квартал 2021. године.

**4. Усклађеност прописа са прописима Европске уније:**

**а) Навођење одредби примарних извора права Европске уније и оцене усклађености са њима**

Уговор о функционисању Европске уније, Део 3, Политике заједнице и унутрашње мере Наслов XXI – Енергетика, члан 194. став 1 – потпуно усклађено.

2. Уговор о оснивању Енергетске заједнице између Европске заједнице и Републике Албаније, Републике Бугарске, Босне и Херцеговине, Републике Хрватске, Бивше Југословенске Републике Македоније, Републике Црне Горе, Румуније, Републике Србије и Привремене мисије УН на Косову у складу са Резолуцијом 1244 Савета безбедности УН, Наслов III – Механизам за функционисање тржишта мрежне енергије, Глава III – Сигурност снабдевања, члан 29. – потпуно усклађен; Наслов IV Стварање јединственог тржишта енергије, Глава II - Унутрашње тржиште енергије, чл. 41-42. делимично усклађен.

**б) Навођење секундарних извора права Европске уније и оцене усклађености са њима**

**32016R0631 Commission Regulation (EU) 2016/631 of 14 April 2016 establishing a network code on requirements for grid connection of generators Text with EEA relevance** (**OJ L 112, 27.4.2016, p. 1–68)**

*Уредба комисије (ЕУ) 2016/631 од 14. април 2016. о успостављању мрежних правила за прикључење производних јединица на мрежу**(Сл. лист бр. L 112 27.4.2016, стр. 1-68)***- делимично усклађено**

**32016R1388 Commission Regulation (EU) 2016/1388 of 17 August 2016 establishing a Network Code on Demand Connection Text with EEA relevance (OJ L 223, 18.8.2016, p. 10–54)**

*Уредба комисије (ЕУ) 2016/1388 од 17. августа 2016. о успостављању мрежних правила за прикључење објекта купца (Сл. лист бр. L 223, 18.8.2016, стр. 1-54)***- делимично усклађено**

**32016R1447 Commission Regulation (EU) 2016/1447 of 26 August 2016 establishing a network code on requirements for grid connection of high voltage direct current systems and direct currentconnected power park modules Text with EEA relevance (OJ L 241, 8.9.2016, p. 1–65).**

*Уредба комисије (ЕУ) 2016/1447 од 26. август 2016. о успостављању мрежних правила за прикључење на мрежу система за пренос једносмерном струјом високог напона и једносмерно прикључених јединица електроенергетског парка (Сл. лист бр. L 241, 8.9.2016, стр. 1-65)****-* делимично усклађено**

**32015R1222 Commission Regulation (EU) 2015/1222 of 24 July 2015 establishing a guideline on capacity allocation and congestion management Text with EEA relevance** (**OJ L 197, 25.7.2015, p. 24–72)**

*Уредба комисије (ЕУ) 2015/1222 од 24. јула 2015. о успостављању смерница за доделу капацитета и управљање загушењима**(Сл. лист бр. L 197, 25.7.2015, стр. 24-72)****-д*елимично усклађено**

**32016R1719 Commission Regulation (EU) 2016/1719 of 26 September 2016 establishing a guideline on forward capacity allocation (Text with EEA relevance)** (*OJ L 259, 27.9.2016, p. 42–68)*

*Уредба комисије* (EU) 2016/1719 од 26. септембра 2016. *ЕУ) о успостављању смерница за дугорочну доделу капацитета (Сл. лист бр. L 259, 27.9.2016, стр. 42-68)****-******д*елимично усклађено**

**32011R1227** [**Regulation (EU) No 1227/2011 of the European Parliament and of the Council of 25 October 2011 on wholesale energy market integrity and transparency Text with EEA relevance**](https://eur-lex.europa.eu/legal-content/AUTO/?uri=CELEX:32011R1227&qid=1610374776289&rid=1) ***(OJ L 326, 8.12.2011, p. 1–16)***

(Уредба (ЕУ) бр. 1227/2011 Европског парламента и Савета од 25. октобра 2011.о интегритету и транспарентности велепродајног тржишта енергије (Сл. лист бр. L 326, 8.12.2011, стр. 1–16)) – **делимично усклађено**

**32013R0347 Amended by 3201R1391, 32016R0089, 3218R0540, 32019R0942, 32019R0948, 32020R0389 Regulation (EU) No 347/2013 of the European Parliament and of the Council of 17 April 2013 on guidelines for trans-European energy infrastructure and repealing Decision No 1364/2006/EC and amending Regulations (EC) No 713/2009, (EC) No 714/2009 and (EC) No 715/2009 Text with EEA relevance (OJ L 115, 25.4.2013, p. 39–75),**

Уредба (ЕУ) бр. 347/2013 Европског парламента и Савета од 17.априла 2013. о смерницама за трансевропску енергетску инфраструктуру и укидању Одлуке бр. 1364/2006/ EC и измени Уредаба (EC) бр.713/2009, (EC) бр. 714/2009 и (EC) бр. 715/2009 (Сл. лист бр. L 115, 25.4.2013, p. 39–75)) - **делимично усклађено**

**32019L0944 Directive (EU) 2019/944 of the European Parliament and of the Council of 5 June 2019 on common rules for the internal market for electricity and amending Directive 2012/27/EU Text with EEA relevance. ( OJ L 158, 14.6.2019, p. 125–199)**

*Директива ЕУ 2019/944 Европског парламента и Већа од 5. јуна 2019. о заједничким правилима за унутрашње тржиште електричне енергије и измени директиве 2012/27/ЕУ (Сл. лист бр. L 158, 14.6.2019, стр.* 125–199*)-***делимична усклађеност**

**32019R0943 Derogated in 32020D2123 Regulation (EU) 2019/943 of the European Parliament and of the Council of 5 June 2019 on the internal market for electricity Text with EEA relevance. (OJ L 158, 14.6.2019, p. 54–124)**

*Уредба ЕУ 2019/943 Европског парламента и Већа од 5. јуна 2019.о унутрашњем тржишту електричне енергије, (Сл. лист бр. L 158, 14.6.2019, стр.* 54–124*)* - **делимично усклађено**

**32014R0312 Commission Regulation (EU) No 312/2014 of 26 March 2014 establishing a Network Code on Gas Balancing of Transmission Networks Text with EEA relevance (OJ L 91, 27.3.2014, p. 15–35)**

(Уредба Комисије (ЕУ) 312/2014 од 26. марта 2014. о успостављању мрежних правила о балансирању транспортних мрежа (Сл. лист бр. L 91, 27.3.2014, стр. 15–35)) - **делимично усклађено**

**32015R0703** [**Commission Regulation (EU) 2015/703 of 30 April 2015 establishing a network code on interoperability and data exchange rules (Text with EEA relevance)**](https://eur-lex.europa.eu/legal-content/AUTO/?uri=CELEX:32015R0703&qid=1610438726841&rid=1) **C/2015/2823 (OJ L 113, 1.5.2015, p. 13–26)**

(Уредба Комисије (ЕУ) 2015/703 од 30. априла 2015. о успостављању мрежних правила интероперабилности и размене података Ц / 2015/2823 (Сл. лист бр. L 113, 1.5.2015, стр. 13–26)) - **делимично усклађено**

**32017R0459** [**Commission Regulation (EU) 2017/459 of 16 March 2017 establishing a network code on capacity allocation mechanisms in gas transmission systems and repealing Regulation (EU) No 984/2013 (Text with EEA relevance)**](https://eur-lex.europa.eu/legal-content/AUTO/?uri=CELEX:32017R0459&qid=1610441638778&rid=1) **C/2017/1660 (OJ L 72, 17.3.2017, p. 1–28)**

Уредба Комисије (ЕУ) 2017/459 од 16. марта 2017. о успостављању мрежних правила за механизме расподеле капацитета у транспортним системима за природни гас и укидању Уредбе (ЕУ) бр. 984/2013 Ц / 2017/1660 (Сл. лист бр. L 72 , 17.3.2017, стр 1–28))- **делимично усклађено**

**32017R0460 Commission Regulation (EU) 2017/460 of 16 March 2017 establishing a network code on harmonised transmission tariff structures for gas (Text with EEA relevance) C/2017/1657(OJ L 72, 17.3.2017, p. 29–56)**

Уредба Комисије (ЕУ) 2017/460 од 16. марта 2017. о успостављању мрежних правила о усклађеним структурама транспортних тарифа за гас Ц / 2017/1657 (Сл. лист бр. L 72, 17.3.2017, стр. 29–56)) - **делимично усклађено**

**32015D0715 Commission Decision (EU) 2015/715 of 30 April 2015 amending Annex I to Regulation (EC) No 715/2009 of the European Parliament and of the Council on conditions for access to the natural gas transmission networks (Text with EEA relevance) C/2015/2818 (OJ L 114, 5.5.2015, p. 9–10)**

Одлука Комисије (ЕУ) 2015/715 од 30. априла 2015. о измени Прилога I Уредбе (ЕУ) 715/2009 Европског парламента и Већа о условима за приступ мрежама за транспорт прородног гаса Ц/2015/2818 (Сл. лист бр. L 114, 5.5.2015, p. 9–10) - **делимично усклађено**

**32018R1999 REGULATION (EU) 2018/1999 OF THE EUROPEAN PARLIAMENT AND OF THE COUNCIL of 11 December 2018 on the Governance of the Energy Union and Climate Action, amending Regulations (EC) No 663/2009 and (EC) No 715/2009 of the European Parliament and of the Council, Directives 94/22/EC, 98/70/EC, 2009/31/EC, 2009/73/EC, 2010/31/EU, 2012/27/EU and 2013/30/EU of the European Parliament and of the Council, Council Directives 2009/119/EC and (EU) 2015/652 and repealing Regulation (EU) No 525/2013 of the European Parliament and of the Council (*OJ L 328/1, 21.12.2018., p. 1–57)***

*УРЕДБА 32018Р1999 (ЕУ) 2018/1999 ЕВРОПСКОГ ПАРЛАМЕНТА И САВЕТА од 11. децембра 2018. о управљању Енергетском унијом и климатским акцијама, о измени Прописа (ЕЦ) бр. 663/2009 и (ЕЦ) Бр. 715/2009 Европског парламента и Савета, Директиве 94/22 / ЕЦ, 98/70 / ЕЦ, 2009/31 / ЕЦ, 2009/73 / ЕЦ, 2010/31 / ЕУ, 2012/27 / ЕУ и 2013/30 / ЕУ Европског парламента и Савета, Директиве Савета 2009/119 / ЕЦ и (ЕУ) 2015/652 и стављање ван снаге Уредбе (ЕУ) бр. 525/2013 Европског парламента и Савета (СЛ Лист 328 / 1, 21.12.2018., Стр. 1–57)* *- делимично усклађено*

**в) Навођење осталих извора права Европске уније и усклађенoст са њима**

Одлукa Министарског савета 2018/1/MC-EnC Препорука о припреми и развоју интегрисаних националних  енергетских и климатских планова, Recommendation of the Ministerial council of the Energy Community 2018l1lmc-eng on preparing for the development of integrated national energy and climate plans by the Contracting Parties of the Energy Community.

**г) Разлози за делимичну усклађеност, односно неусклађеност**

Предлог закона о изменама и допунама Закона о енергетици је делимично усклађен са наведеним секундарним изворима права ЕУ због тога што је потпуну усклађеност могуће постићи или уласком Републике Србије у Европску унију или доношењем подзаконских аката.

УРЕДБА 32018Р1999 (ЕУ) 2018/1999 је интерсекторског карактера. Израда Интегрисаног националног енергетског и климатског плана је обавеза која је прописана овом Уредбом за земље чланице ЕУ, док је у случају Републике Србије ова обавеза проистекла из одлуке Министарског савета Енергетске заједнице 2018/1/MC-EnC Препорука о припреми и развоју интегрисаних националних енергетских и климатских планова.

Уредба 2016/1719 којом се успостављају смернице за дугорочну расподелу капацитета је путем бројних референци повезана на методологије, услове и одредбе развијене у оквиру Уредбе 1222/2015. Такође Уредба 2016/1719 још није адаптирана у Енергетској заједници и биће транспонована у национално законодавство у мери у којој је потребно ради развоја активности на спајању дан-унапред и унутардневног тржишта електричне енергије у Републици Србији са јединственим тржиштем Европске уније.

Уредба ЕУ 2019/943 и Директива ЕУ 2019/944 којима се уређује унутрашње тржиште електричне енергије су у Европској унији нови прописи са применом од 2020. године. Република Србија нема утврђену обавезу транспозиције ових прописа, али је због нових учесника на тржишту електричне енергије и дефинисања њихових права и обавеза Предлогом закона транспоноване су одређене одредбе ових ЕУ прописа. У НПАА за сада није предвиђен рок за потпуну усклађеност са Уредбом 2019/943 и Директивом 2019/944**.**

**д) Рок у којем је предвиђено постизање потпуне усклађености прописа са прописима Европске уније**

Изменама и допунама Закона о енергетици дат је законски основ за доношење подзаконских аката од стране Владе и Агенције за енергетику Републике Србије, у року од 6 месеци од дана ступања на снагу закона, чиме ће се постићи потпуна усклађеност са Уредбом 2016/631, Уредбом 2016/1388, Уредбом 2016/1447, Уредбом. 1227/2011, Уредбом 347/2013, Уредбом 312/2014, Уредбом 2015/703, Уредбом 2017/459, Уредбом 2017/460, Одлуком 2015/715 и већа усклађеност са Уредбом 2015/1222.

Потпуна усклађеност са Уредбом 2015/1222 биће постигнута уласком Републике Србије у Европску унију.

Потпуна усклађеност са Уредбом 2018/1999 биће постигнута уласком Републике Србије у Европску унију.

**5. Уколико не постоје одговарајуће надлежности Европске уније у материји коју регулише пропис, и/или не постоје одговарајући секундарни извори права Европске уније са којима је потребно обезбедити усклађеност, потребно је образложити ту чињеницу. У овом случају, није потребно попуњавати Табелу усклађености прописа. Табелу усклађености није потребно попуњавати и уколико се домаћим прописом не врши пренос одредби секундарног извора права Европске уније већ се искључиво врши примена или спровођење неког захтева који произилази из одредбе секундарног извора права (нпр. Предлогом одлуке о изради стратешке процене утицаја биће спроведена обавеза из члана 4. Директиве 2001/42/ЕЗ, али се не врши и пренос те одредбе директиве).**

/

**6. Да ли су претходно наведени извори права Европске уније преведени на српски језик?**

На српски језик преведена је Уредба 2015/1222

**7. Да ли је пропис преведен на неки службени језик Европске уније?**

Предлог закона о изменама и допунама Закона о енергетици преведен je на енглески језик.

**8. Сарадња са Европском унијом и учешће консултаната у изради прописа и њихово мишљење о усклађености.**

Текст Предлога закона о измена и допуна Закона о енергетици, који је у поступку јавне расправе објављен на интернет страници министарства и е- порталу, достављен је и Секретаријату Енергетске заједнице (Секретаријат). Дана 8. фебруарa одржан је on-line састанак представника Министарства рударства и енергетике са представницима Секретаријата на коме су размењени ставови у погледу прихватања/ не прихватања достављених примедби и сугестија на текст нацрта.

Прихваћене су следеће примедбе и сугестије:

* Текст члана 23. нацрта измењен је складу са појединачним примедбама Секретаријата, стратешки енергетски пројекти су прецизније дефинисани у складу са Уредба 347/2013, а прецизније је дефинисан предмет уређења акта Владе и методологије коју доноси Агенција, док је у прелазним одредбама нацрта закона одређен рок за доношење ових аката.
* Текст члана 27. нацрта измењен и допуњен тако да је створен прави основ за транспоновање и примену Уредбе 1227/2011, која омогућава да Агенције за енергетику донесе правила о спречавању злоупотреба на тржишту електричне енергије и природног гаса и води поступке у складу са донетим актима.
* Измене у члану 27 . и нови члан 39, којима је створен правни основ да Влада доноси акта о мрежним правилима која се односе на сектор електричне енергије и гаса а на основу упутстава за припрему мрежних правила које доноси Агенција за енергетику, усклађених са обавезама Републике Србије потврђеним међународним споразумима;
* Члан 41. којим се допуњује члан 99. важећег закона и обезбеђује независност енергетске делатности оператора преносног система од делатности снабдевања и производње у погледу управљања, одлучивања и контроле. Нацртом закона, у члану 99. Закона о енергетици додају се нови ставови 2. и 3, као и нови члан 225а, у циљу прецизирања и отклањања недоумица у примени већ постојећих прописаних норми о независности оператора преносног система електричне енергије и оператора транспортног система природног гаса. Овим допунама прописано је да министарство надлежно за послове привреде доноси акта о именовању и разрешењу органа управљања, као и друга акта која се односе на рад и пословање друштава који обављају делатност преноса електричне енергије и управљања преносним системом и делатност транспорта природног гаса , а Министарство надлежно за послове енергетике акта о именовању и разрешењу органа управљања, као и друга акта која се односе на рад и пословање јавних предузећа и друштава која обављају делатност производње, дистрибуције и снабдевања електричном енергијом и природним гасом. Ова допуна је заправо прецизирање постојеће норме у Закону о енергетици која гласи: „ У случају да је лице из става 1. овог члана Република Србија или државни орган, контролу над оператором транспортног система са једне стране и субјектима који обављају делатности производње или снабдевања природним гасом са друге стране, не може обављати исто лице, односно исти државни орган, а у случају да обављају различита лица, односно државни органи, они не могу бити контролисани од стране истог трећег лица. Прецизирања наведене норме неопходно због обавеза преузетих потврђеним међународним уговорима и отклањања сталних указивања Секретаријата Енергетске заједнице и Европске Комисије да се нису испунили захтеви у погледу функционалног раздвајања, и да је поступак сертификације оператора преносног система спроведен без испуњења овог услова. Из наведених разлога било је нужно уредити и ово питање.
* Члан 55. којим се мења и допуњује члан 132. важећег закона да би се обезбедило усаглашено преношење Директиве 2009/72/ЕЗ у вези са независношћу лица одговорног за праћење усклађености, праћење програма усклађености и објављивање извештаја о усклађености оператора дистрибутивног система.
* Прописан је и правни оквир за нове учеснике на тржишту који су уведени законима којима се уређује област обновљивих извора енергије и област енергетске ефикасности и то купац -произвођач, агрегатори, складишта електричне енергије a у складу са одредбама Уредбе 943/2019 и Директиве 2019/944.
* Додат је нови члан 53. којим се предвиђа сарадња са регионални координационим центром у погледу олакшавање регионалне набавке резервног капацитета за балансирање док је чланом 75. омогућена куповина и продаја балансне електричне енергије на регионалном и јединственом европском балансном тржишту. Ове одредбе су повезане са стварањем могућности за дерегулацију цена резерве капацитета за балансирање, који је и стални захтев Секретаријата.
* У члану 153. прихваћен је захтев да рок за усвајање плана имплементације напредних мерних система буде годину година од дана усвајања закона.
* Прецизирање одредби чл. 230. и 231. Закона о енергетици у циљу прецизнијег транспоновања одредби Директиве 2009/73 о унутрашњем тржишту природног гаса у случају модела независног оператора транспорта (ИТО).
* Омогућавање преузимања нискоугљеничних гасова у гасоводни систем.

Нису прихваћене следеће примедбе и сугестије:

* Да се нацртом закона пропише обавеза израде стратешке процене утицаја за све стратегије, програме и акционе планове који се доносе у складу са Законом о енергетици с обзиром да је важећим Законом о стратешкој процени утицаја на животну средину („Службени гласник РС“, бр. 135/04 и 88/10) већ дефинисано да су сви стратешки документи предмет стратешке процене.
* Измене и допуне члана 8а. Нацрта које предлаже Секретаријат којима се проширује обим и садржај Интегрисног националног енергетског и климатског плана у односу на већ прописано нацртом закона, обзиром да је нацртом закона чланом 6. предвиђена израда подзаконског акта којим ће се ближе прописати садржај Интегрисаног плана, начин његове израде, динамика извештавања и друго. Покренут је пројекат из ИПА 2017 у оквиру којег је дефинисана израда Интегрисаног плана за енергетику и климу, а сагласно Препоруци Министарског савета и Упутству Секретаријата о изради Интегрисаног плана за енергетику и климу. Упутством Секретаријата је наведен садржај Интегрисаног плана климе и енергетике као и начин његове израде, учешће заинтересованих страна и друго. У оквиру самог Упутства су предвиђене консултације са Секретаријатом Енергетске заједнице. Препорука Министарског савета Енергетске заједнице 2018/01/ЕнЗ-МС о припреми за израду интегрисаних националних енергетских и климатских планова Уговорних страна у Енергетској заједници није обавезујући акт.
* Предложене измене и допуне Нацрта закона са циљем дерегулације цене за гарантовано снабдевање електричном енергијом и цене резерве капацитета за балансирање, обзиром да је важећим закон прописано да Агенција за енергетику на основу детаљних анализа процењује потребу даљег регулисања ових цена. Према последњем извештајима Агенције за енергетику и даље постоји потреба за регулацијом ових цена.
* Да је Агенција дужна да на захтев надлежног орган у складу са обавезама које произилазе из потврђених међународних споразума отвори поступак за поновну процену усаглашености са критеријумима за раздвајање оператора преносног система, обзиром да такав захтев не произилази из директиве 72/2009.
* Спровођење модела власничког раздвајања за највећег постојећег оператора транспортног система због трајног и озбиљног кршења Уговора о Енергетској заједници. Примедба није прихваћена јер се таквим предлогом Секретаријата омогућава једино власничко раздвајање оператора транспортног система што је у супротности са адаптираном Директивом 2009/73 о заједничким правилима за унутрашње тржиште природног гаса. Такође, ни једна држава ЕУ или региона није пренела ову одредбу на предложени начин.
* Сугестија да се дода нов члан 80д којим се брише члан 289. Закона о енергетици. Сугестија није прихваћена из разлога што се члан 289. односи се на обавезе "узми или плати" и у потпуности је у складу са Директивом 2009/73 о заједничким правилима за унутрашње тржиште природног гаса.
* Предлог измене која се односи на сертификацију оператора система, а како је наведено у образложењу Секретаријата ради исправљања непоштовања коначне Одлуке о изузећу за Гастранс. Предлог није прихваћен јер предложено није предвиђено Директивом2009/73 о заједничким правилима за унутрашње тржиште природног гаса, а у исто време угрожава се сертификација Електромреже Србије. На предложени начин Секретаријат ЕЗ покушава да кроз Закон реши прекршаје који се воде против Републике Србије пред Енергетском заједницом.
* Сугестија за успостављање организованог тржишта природног гаса. Сугестија није прихваћена из разлога што се нису стекли услови за формирање берзе гаса у Републици Србији. Чак и на нивоу Енергетске заједнице постоји тек почетна иницијатива за формирање овог вида тржишта у области гаса. Како се ускоро планира доношење посебних секторских закона, па тиме и Закона о гасу, радиће се на овим предлозима.
* Сугестија за оснивање берзе природног гаса. Сугестија није прихваћена из разлога што се нису стекли услови за формирање берзе гаса у Републици Србији. Чак и на нивоу Енергетске заједнице постоји тек почетна иницијатива за формирање овог вида тржишта у области гаса. Како се ускоро планира доношење посебних секторских закона, па тиме и Закона о гасу, радиће се на овим предлозима.

Дана 22. фебруара 2021. године електронским путем су достављени нови коментари Енергетске заједнице на Нацрт закона о изменама и допунама Закона о енергетици:

Прихваћене су следеће примедбе и сугестије:

- Текст члана 2. тачка 34a) нацрта је измењени тако што је проширен појам купца- произвођача који је усаглашен са овим појмом из Закона о обновљивим изворима енергије;

- Текст члана 2. тачка 84a) нацрта је измењен, примедба је правно- техничке природе;

- Текст члана 157. став 1. нацрта је допуњен тако што је прописано да ће Влада у року од 6 месеци од дана ступања на снагу овог закона донети акт из члана 23. нацрта који се позива на члан 37а;

- Текст члана 46. нацрта који се позива на члан 165. став 4. измењен је тако да је оператор преносног система дужан да понуди учесницима на тржишту максимални капацитет између зона трговања;

Нису прихваћене следеће примедбе и сугестије, у већем броју поновљене и већ образложене на састанку са Секретаријатом Енергетске заједнице одржаном 8. фебруара и које додатно образлажемо, и то:

- Примедба која се односе на допуну члана 2. новим тачкама 87), 88), 89) и 90), не прихвата се из разлога што је у члану 51. став 1. тачка 2А) нацрта прописана надлежност Агенције за енергетику да доноси Правила о спречавању злоупотреба на тржишту електричне енергије и природног гаса (Уредба 2011/1227)у којим ће бити садржани сви појмови који су наведени у предлогу нових тачака.

- Примедбе која се односе на члан 8А се не прихватају. У вези прве примедбе, упутством Енергетске заједнице у вези израде интегрисаног енергетског и климатског плана је дефинисано да се нацрт тог документа достави на консултације Енергетској Заједници. Поред тога пројектним задатком за израду интегрисаног плана за Србију дефинисано је да ће се радити консултације са Секретаријатом док смо сагласно Закону о стратешкој процени утицаја на животну средину у обавези смо да спроведемо јавне консултације. У свим до сада спроведеним јавним консултацијама везаним за израду стратешких докумената, јавне консултације су обухватале и консултације са Енергетском заједницом. Што се тиче коментара да рок за израду Плана треба да буде 31.11.2021. године, исти се не прихвата јер је у члану 157. Нацрта закона предвиђено да ће се наведени План донети у року од 9 месеци од дана ступања на снагу овог закона.

-Примедба које се односе на допуну члан 15А. тиме да се о финансијској подршци обавести Комисија за државну помоћ ради осигурања поштовања правила о државној помоћи, предлог допуне није прихваћен из разлога што је Законом о контроли државне помоћи („Службени гласник РС”, број 73/2019) ова обавеза већ прописана и мора се поштовати.

-Примедба која се односи на допуну члана 51. ставом да ће се Правила усвојити у року од два месеца од ступања на снагу овог закона се не може прихватити из разлога што је за само спровођење јавне консултације и усаглашавање коментара потребно најмање 30 дана, а то значи да доносилац за припрему акта има на располагању само 30 дана, што је прекратак период, односно потребно је минимално 6 месеци за доношење ове Уредбе.

-Примедбе који се односи на члан 51. став 4. и члан 93A, се не прихватају имајући у виду да је сврха у Нацрту закона преношење мрежних правила, што се овим Нацртом закона и постиже, а о начину преношења одлучује Уговорна страна.

-Примедбе на члан 52. став 1. тачка 1) се не прихвата имајући у виду да у ситуацији када је националним правилима о раду преносног система предвиђено да је 160 MW за потребе секундарне регулације и 300 MW резерве за потребе терцијарне регулације у оквиру контролне области Србије, мора да буде обезбеђено из домаћих капацитета, у условима постојања само једног добављача који је ЈП Електропривреда Србије, нереално је очекивати да је могуће обезбедити конкуренцију по овом основу. Отуда је изражен и ризик од злоупотребе доминантног положаја, те је неопходно задржати регулацију цена закупа снаге за потребе секундарне и терцијарне регулације, како би се спречио њихов неоправдан раст. Како се техничка и тржишна правила буду развијала у будућности и појавом нових произвођача електричне енергије, биће могуће да се створе претпоставке за настанак и развој тржишта за ове намене, при чему је неопходно да се претходно обезбеде техничке, правне и регулаторне претпоставке које би омогућиле несметано функционисање овог тржишта. Коментар Енергетске Заједнице не оставља могућност избора решења и процену потребе.

- Примедба на члан 89. став 4. се не прихвата имајући у виду да у условима када регулисана цена електричне енергије за гарантовано снабдевање знатно заостаје за тржишном ценом која би била стимулативна и за друге снабдеваче и када се велики број становника налази у условима апсолутног и енергетског сиромаштва, без обзира на расположивост електричне енергије у региону, као и расположивост преносних интерконективних капацитета, укидање регулације ових цена није прихватљива опција обзиром на последице и ризике које таква одлука са собом носи. Да би се регулација цена за гарантовано снабдевање могла укинути, неопходно је да се крене, са постепеним смањивањем и елиминисањем разлике између регулисаних и тржишних цена електричне енергије, обезбеди већа обухватност заштите енергетски угрожених купаца и у том циљу унапреди Уредба за заштиту енергетски угрожених купаца. Истовремено, треба припремити сва неопходна акта и алате за ефикасније функционисање малопродајног тржишта. Такође, услед утицаја пандемије на привредну активност у 2020. години и очекиваних негативних ефеката у наредном периоду, сходно томе и ризика од увећаног броја купаца електричне енергије на гарантованом снабдевању који могу имати значано мања примања, расте значај регулисања цена електричне енергије на гарантованом снабдевању. За наредну анализу потребно је проширити базу података која би била у функцији оцене концентрације и развијености тржишта, у складу са праксом ACER и CEER-a. Агенција ће унапређивати комуникацију са снабдевачима и у заједничком раду настојати да се отклоне све препреке које су препознате као ограничавајући елементи за даљи развој тржишта.

- Примедба која се односи на допуну члана 183ж ставом 2. да ће Влада усвојити акт из става 1. овог члана у року од два месеца од ступања на снагу овог закона, се не може прихватити из разлога, што је за само спровођење јавне консултације и усаглашавање коментара потребно најмање 30 дана, а то значи да доносилац за припрему акта има на располагању само 30 дана, што је прекратак период, односно потребно је минимално 6 месеци за доношење ове Уредбе.

- Примедба да се измени члан 407. се не прихвата јер тај члан није ни обухваћен Нацртом закона. Ово посебно имајући у виду чињеницу да је поступак сертификације оператора преносног система ЕМС а.д. - Београд окончан у складу са важећим Законом о енергетици и прибављеним мишљењима надлежних органа. Сматрамо да поновно покретање поступка сертификације ЕМС а.д. - Београд није потребно, без обзира на предложене измене чланова нацрта закона које се односе на надлежности министарстава. Обзиром на то да се критеријуми за сертификацију (који проистичу из тзв. Трећег енергетског пакета) који су постављени важећим Законом о енергетици не мењају и да са друге стране Закон о енергетици у члану 103. предвиђа јасна правила у случају да надлежно регулаторно тело посумња да је сертификовани оператер престао да испуњава услове за сертификацију (односно правила за покретање новог поступка сертификације), не постоји оправдање да се кроз прелазне одредбе закона, на ванредан начин (без јасних критеријум и мимо важеће процедуре) поништава постојећа сертификација и да се намеће обавеза поновног вођења поступка (иницијалне сертификације), који је већ спроведен у претходном периоду.